ગાંધીજીના સત્યાગ્રહી યુદ્ધની અનોખી પદ્ધતિનો જન્મ દક્ષિણ આફ્રિકામાં થયો. તેની પહેલી સામુદાયિક અજમાયશ પણ ત્યાં જ થઈ. તે પછી હિંદમાં આવીને એ શસ્ત્રનો ગાંધીજીએ વિશાળ પાયા પર પ્રયોગ કર્યો, ત્યારે પણ દક્ષિણ આફ્રિકાની એ લડતના અનુભવનું મનન અને ચિંતન તેઓ કરતા રહેતા. કેમ કે અહીંની લડત દરમ્યાન તેમને જેવા અનુભાવો થતા તેવા બધા તેમને ત્યાં થઈ ચૂક્યા હતા; ફરક માત્ર પ્રમાણનો હતો. આ રીતે અહિંસાના એ પ્રથમ પ્રયોગનું મહત્વ ઘણું છે.